स्वतन्त्रता र समानताको आन्दोलनमा रगत, पसिना बगाएको, साक्षर मात्र होइन कि उच्चशिक्षा स्वदेश र विदेशमा अध्ययन गरेको वर्तमान पुस्ता विभेद्का पक्षमा मौनता धारण गरेर बस्न सक्तैन र बसिरहेको पनि छैन । जसरी अध्ययन र रोजगारीका लागि पाश्चात्य मुलुक पुगेका नेपालीहरूले जातीय संकीर्णताको दायरा युरोप, अमेरिकासम्म पुर्‍याएका छन् । हँुदाहँुदा यहाँसम्मकी बेलायतमा आफ्नै घर भएका ९० प्रतिशत नेपालीले नेपाली दलितलाई आफ्नो घरमा भाडामा डेरा दिँदैनन् भन्ने एउटा सर्वेक्षणले देखाएको छ । सन् २०१८ मा छोरा, बुहारीलाई भेटेर अष्ट्रेलियाबाट फर्किएकी एक दलित महिलाका अनुसार आइतबारका दिन सार्वजनिक उद्यानमा घुमिरहेका नेपालीहरूसँग भेट हुँदा सबै खुशी हुने, तर जात थाहा भएपछि बोल्न समेत अप्ठ्यारो मान्ने गर्दछन् ।
